Борис Младенов-Young
Тържествен повод тук ни е събрал…

chitanka.info

Тържествен повод тук ни е събрал

под звуците на пеещи стакани,

лицата ни не са в сълзи обляни

и не туптят сърцата ни с печал.

Защото в този юбилеен ден

празнуваме и ние с вас наравно

един живот, преминал бурно, славно —

с дела достойни увековечен.

Вий бяхте наш учител, вожд любим,

преминахме по път трънлив, не лесен,

но бе съвместната ни дейност песен…

За всичко днес с поклон благодарим.

И нека няма речи за раздяла,

а думи за прослава и възхвала!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.